Sosiaali- ja terveysministeriön asetus

tupakkatuotteiden ja vastaavien tuotteiden sekä niiden vähittäismyyntipakkausten merkinnöistä ja muusta ulkoasusta annetun sosiaali- ja terveysministeriön asetuksen muuttamisesta

Sosiaali- ja terveysministeriön päätöksen mukaisesti

*muutetaan* tupakkatuotteiden ja vastaavien tuotteiden sekä niiden vähittäismyyntipakkausten merkinnöistä ja muusta ulkoasusta annetun sosiaali- ja terveysministeriön asetuksen (591/2016) 22 a ja 22 b §, sellaisena kuin ne ovat asetuksessa 296/2022, sekä

*lisätään* asetukseen uusi 3 c luku seuraavasti:

3 c luku

Savuttoman nikotiinituotteen ja sen vähittäismyyntipakkauksen sallitut merkinnät ja muu ulkoasu

19 i §

Savuttoman nikotiinituotteen vähittäismyyntipakkauksen sallitut merkinnät

Tupakkalain 39 a §:n 3 momentissa tarkoitetut merkinnät saa painaa enintään kerran vähittäismyyntipakkauksen kahdelle pinnalle. Merkinnät on painettava Helvetica-kirjasimella, joka on mattapintainen ja väriltään Pantone Cool Gray 2 C. Merkintöjen pistekoko saa olla enintään 10. Mitä tässä momentissa säädetään, ei kuitenkaan koske vähittäismyyntipakkauksen viivakoodia.

Tuotenimen saa esittää enintään yhdellä rivillä. Mahdollisen versionimen saa esittää enintään yhdellä rivillä heti tuotenimen alapuolella. Tuotenimen ja mahdollisen versionimen tekstin on oltava samansuuntainen tupakkalain 39 a §:n 1 momentin 5 kohdassa tarkoitetun merkinnän kanssa. Merkintöjen on koostuttava pienistä kirjaimista ensimmäistä kirjainta lukuun ottamatta.

Savuttoman nikotiinituotteen vähittäismyyntipakkauksen viivakoodia koskee, mitä 19 a §:n 3 momentissa säädetään.

19 j §

Savuttoman nikotiinituotteen vähittäismyyntipakkauksen muu ulkoasu

Savuttoman nikotiinituotteen vähittäismyyntipakkauksen on oltava:

1) muodoltaan suora ympyrälieriö;

2) väriltään Pantone 448 C; vähittäismyyntipakkauksen sisäpinnan on oltava väriltään Pantone 448 C tai valkoinen;

3) materiaaliltaan sileä- ja mattapintaista muovia tai kartonkia.

Savuttoman nikotiinituotteen vähittäismyyntipakkauksen käärettä ja sen repäisynauhaa koskee, mitä 19 b §:n 4 momentissa säädetään.

19 k §

Savuttoman nikotiinituotteen merkinnät ja muu ulkoasu

Savutonta nikotiinituotetta ei saa värjätä. Sen on oltava tasa- ja mattapintaista sekä koostumukseltaan tasaista.

Valmiiksi annosyksikköön pakatun savuttoman nikotiinituotteen on oltava muodoltaan suorakulmio. Annosyksikön materiaalin on oltava väriltään valkoista, eikä siinä saa olla merkintöjä.

22 a §

Merkintöjen korostamisen kielto

Edellä 3 a—3 c luvussa tarkoitettuja merkintöjä ei saa lihavoida, kursivoida, alleviivata tai muulla tavoin korostaa.

22 b §

Tuotetietoja koskevien merkintöjen kiinnittäminen

Tupakkalain 32 §:n 3 momentissa, 36 §:n 4 momentissa, 36 b §:n 2 momentissa ja 39 a §:n 3 momentissa tarkoitetut merkinnät saa painamisen sijasta kiinnittää vähittäismyyntipakkauksiin sellaisilla tarroilla, joita ei voida irrottaa.

———

Tämä asetus tulee voimaan päivänä kuuta 20 .

Helsingissä x.x.20xx

…ministeri Etunimi Sukunimi

Nimike Etunimi Sukunimi